b"\n_START_ARTICLE_\nSosiaalisten vaikutusten arviointi\n_START_PARAGRAPH_\nSosiaalisten vaikutusten arviointi (SVA) tarkoittaa hankkeen tai toiminnan aiheuttamien ihmisten elinoloihin ja viihtyvyyteen kohdistuvien vaikutusten tunnistamista ja arviointia. Sosiaalisella vaikutuksella on tarkoitettu p\xc3\xa4\xc3\xa4t\xc3\xb6ksen, hankkeen tai toimen ihmiseen, yhteis\xc3\xb6\xc3\xb6n tai yhteiskuntaan kohdistuvaa vaikutusta, joka aiheuttaa muutoksia ihmisten hyvinvoinnissa tai hyvinvoinnin jakautumisessa. Sosiaalinen on k\xc3\xa4\xc3\xa4nn\xc3\xb6s englannin kielen sanasta 'social', jonka merkitys on paljon laajempi kuin suomen kielen sosiaalisen. Sosiaalisen ymm\xc3\xa4rt\xc3\xa4minen kapeasti, sosiaalipolitiikkaan tai tulonsiirtoihin liittyv\xc3\xa4n\xc3\xa4, on rajoittanut vaikutusten arviointia ja tehnyt rajanvedon sosiaalisten ja terveydellisten vaikutusten v\xc3\xa4lill\xc3\xa4 ongelmalliseksi."